Miringoplastika
Miringoplastika je metoda kojom se rešavaju problemi na bubnој opni uva, sa ciljem da se konačno sanira oštećenje bubne opne i popravi njena funkcija. Operacija se najčešće radi u lokalnoj anesteziji, tako da oporavak nakon intervencije najčešće kratko traje, pa bolesnik može isti dan ići kući. Nakon intervencije uvo je istamponirano, a tamponi se obično uklanjaju peti dan. Uz redovno stavljanje kapi u uvo za dve nedelje bolesnik počinje da dobro čuje. Uspešnost operacije je velika, ako se prethodno saniraju sva moguća žarišta, pre svega ona u nosu, kako ne bi ponovo došlo do upale i/ili perforacije bubne opne i curenja uva.

Indikacije 
Glavne imdikacije za miringoplastiku su:
 Zatvaranje bubne opne radi fizičkog odvajanja srednjeg uva od spoljašnjeg ušnog kanala.
 Sprečavanje prodora brojnih agena iz spoljašnje sredine u prostor srednjeg uva.
 Poboljšanje funkcije sluha.
Nekei od oblika perforacija bubne opne koji se saniraju miringoplastikom

Kontraindikacije 

 Aktivno pražnjenje iz srednjeg uha
 Nosna alergija, koju treba kontrolisati pre operacije
 Kada je drugo uho mrtvo ili nije pogodno za slušanje
 Otitis ekterna
 Deca mlađa od 3 godine

Način izvođenja 
Mnogo je načina da se miringoplastika uspešno izvede, ali najčešći je onaj kod koga se uzeti komad tankog tkiva ispod kože koji pokriva jedan od temporalnih mišića (temporalis fascia) implantira  ispod bubne opne uva. 

Unutrašnjosti uva tokom operacije se pristupa  kroz rez iza ušne školjke ili kroz mali rez na ušnom kanalu (u delu prema prednjem delu uva). 

Nakon operacije, u ušni kanal se stavlja sunđelasta obloga, koja treba da se održava vlažnomm antibiotskim kapima naredne dve nedelaje. Ako je postavljena obloga pod pritiskom, obično se uklanja dan nakon operacije, a u spoljašnji deo ušnog kanala može se postaviti tampon od pamučne vate. 

Narednih nekoliko dana iz uva može izlaziti sukrvica, koja ako ima neprijatan miris može ukazivati na infekciju, iako retku, ipak moguću. U tom slučaju inbfekciju treba hitno sanirati. 

Kontrolni postoperativni pregledi obavljaju se nakon dve nederlje (kada se i skida sunđerata obloga), a zatim ponovo nakon šest nedelja, kada treba da se utvrdi da li je transplantacija uspešno izvedena ili ne. U slučaju neuspeha treba uradili post operativni test sluha.

Komplikacije 
Komplikacije su retke, poput infekcije, curenja iz uva i stalnog bola u uvu. U takvim situacija treba odmah potražiti savet lekara.

Prognoza 
Stopa useha miringoplastike zavisi od mnogih faktora. Kako ni jedna ljudski organizam nije u stanju da potpuno prihvati implantirani graft, uspeh operacije nikada nije 100%, već se ta uspešnost, prema pojedinim autorima kreče oko 80%.

Izvori

Spoljašnje veze 
 Temeljni primcipi miringoplastike, Poglavlje 7

Медицинске процедуре
Болести уха, грла и носа